દિલ તો પાગલ હૈ વાળા શાહરુખ ખાને આમિર ખાનને ધૂમ 3ના શૂટિંગ દરમિયાન પરેશાન કરી નાંખ્યા . આમિર ખાન એટલા ડિસ્ટર્બ થઈ ગયાં કે તેમણે શૂટિંગ અટકાવી દીધું . જોકે આખરે તેમણે આ નડતરરૂપ શાહરુખ સામે જ શૂટિંગ કરવું પડ્યું . મળતી માહિતી પ્રમાણે આમિર ખાન તાજેતરમાં યશરાજ સ્ટુડિયો ખાતે પોતાની ધૂમ 3 ફિલ્મના એક ડાન્સ નંબર માટે કૅટરીના કૈફ સાથે રિહર્સલ કરતા હતાં , ત્યારે જ તેમની નજર સામે લાગેલા પોસ્ટર ઉપર પડી . આ પોસ્ટર શાહરુખ ખાનની ફિલ્મ દિલ તો પાગલ હૈનું હતું . આ પોસ્ટર જોયા બાદ આમિર ખાન પોતાના ડાન્સ ઉપર ધ્યાન એકાગ્ર નહોતા કરી શકતાં . થોડાક વખત સુધી જ્યારે આમિર ખાને મુશ્કેલી અનુભવી , તો તેમણે શૂટિંગ થોભાવી પોસ્ટર હટાવવા કહ્યું . તેમણે જણાવ્યું કે આ પોસ્ટર મને ડિસ્ટ્રેક્ટ કરે છે . જોકે યશરાજ સ્ટુડિયોના સ્ટાફે આમિર ખાનને વિનમ્રતાપૂર્વક જણાવ્યું કે તેમને હૉલમાંથી કોઈ પણ વસ્તુ ખસેડવાનો હક નથી . અંતે આમિર ખાનને શાહરુખના પોસ્ટર સામે જ શૂટિંગ કરવુ પડ્યું .